

ประกาศสภาองค์การบริหารส่วนตำบลตะโละไกรทอง

เรื่อง รับรองรายงานการประชุมสภาองค์การบริหารส่วนตำบลตะโละไกรทองสามัญ สมัยที่ 2 ครั้งที่ 1 ประจำปี 2567

.......................................................................

ตามที่สภาองค์การบริหารส่วนตำบลตะโละไกรทอง ได้ดำเนินการประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 2 ครั้งที่ 1 ประจำปี 2567 เมื่อวันที่ 29 เมษายน 2567 โดยสภาองค์การบริหารส่วนตำบลตะโละไกรทอง ได้มีมติรับรองรายงานการประชุมดังกล่าวในคราวประชุมสภาองค์การบริหารส่วนตำบลตะโละไกรทอง สมัยวิสามัญ สมัยที่ 2 ครั้งที่ 1 เมื่อวันที่ 24 มิถุนายน 2567 แล้ว นั้น

อาศัยอำนาจตามความในข้อ 33 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2 ) พ.ศ.2554 จึงขอประกาศรายงานการประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 2 ครั้งที่ 1 ประจำปี 2567 เมื่อวันที่ 29 เมษายน 2567 เพื่อให้ประชาชนในพื้นที่และผู้ที่สนใจได้รับทราบเป็นการทั่วไป รายละเอียดปรากฏตามเอกสารที่แนบท้าย ประกาศฉบับนี้

จึงขอประกาศให้ทราบโดยทั่วกัน

ประกาศ ณ วันที่ 28 มิถุนายน พ.ศ.2567



(นายนิมะ นาเซ)

ประธานสภาองค์การบริหารส่วนตำบลตะโละไกรทอง

รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ 2 ครั้งที่ 1 ประจำปี 256๗

วันที่ 2๙ เมษายน 256๗

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

1.นายนิมะ นาเซ ตำแหน่งประธานสภา อบต.

2.นายวนิชย์ ขวัญนุ้ย ตำแหน่งรองประธานสภา อบต.

3.นางสายฝน ทองมี ตำแหน่งสมาชิกสภา อบต.

4.นายลาเต๊ะ แคเม๊าะ ตำแหน่งสมาชิกสภา อบต.

5.นายอับดุลฮาเรส เจ๊ะแว ตำแหน่งสมาชิกสภา อบต.

6.นายมะรอสะนี ลอมา ตำแหน่งสมาชิกสภา อบต.

7.นายอุดม อินทร์แก้ว ตำแหน่งสมาชิกสภา อบต.

8.นายมูหะหมัดไซฟูดิน แม ตำแหน่งสมาชิกสภา อบต.

๙.นายฟาอีส เบญญามีน ตำแหน่งเลขานุการสภา อบต.

ผู้ไม่มาประชุม

-ไม่มี-

ผู้มาร่วมประชุม

1.นายสมาน ยูโซะ ตำแหน่งนายก อบต.

2.นายกุศล แก้วเอียด ตำแหน่งรองนายก อบต.

3.นางสาวนัสรินทร์ สาและ ตำแหน่งรองนายก อบต.

4.นายอัลมูบาร็อค ดอเลาะ ตำแหน่งเลขานุการนายก อบต.

5.นายรังสฤษฏ์ สามะ ตำแหน่งหัวหน้าสำนักปลัด

6.นางสาวคอรีเยาะห์ เจ๊ะเด็ง ตำแหน่งจพง.ธุรการ

7.นางสาวฮานานี หะยีมิง ตำแหน่งผู้อำนวยการกองคลัง

เริ่มประชุมเวลา 09.30 น.

นายฟาอีส เบญญามีน

เลขานุการสภาฯ

เรียนประธานสภา อบต. รองประธานสภา สมาชิกสภา คณะผู้บริหาร และผู้เข้าร่วมประชุมทุกท่าน

วันนี้เป็นการประชุมสภาสมัยสามัญ สมัยที่ ๒ ครั้งที่ 1 ประจำปี 256๗

มีสมาชิกสภา อบต.มาลงนามแสดงตนจำนวน 8 ท่าน ซึ่งถือว่าครบองค์

ประชุมแล้ว ขอเชิญท่านประธาน ดำเนินการประชุมตามระเบียบวาระการ

ประชุมต่อไปครับ

-2-

**ระเบียบวาระที่ 1 เรื่องที่ประธานจะแจ้งต่อที่ประชุมทราบ**

**นิมะ นาเซ**

**ประธานสภาฯ**

๑.๑ งานตาดีกาสัมพันธ์อำเภอไม้แก่น ปีนี้ตำบลตะโละไกรทองเป็นเจ้าภาพ นายกฯ อบจ.จะมาเป็นประธานพิธีเปิด

๑.๒ เงินสงเคราะห์ผู้สูงอายุ ผู้พิการ ฝากสมาชิกให้เก็บรวบรวมให้เป็นปัจจุบัน เนื่อง จากช่วงเดือนนี้มีสมาชิกเสียชีวิตสามสี่คนแล้วที่จะต้องจ่ายค่าทำศพ เพราะปัจจุบันรายรับไม่สมดุลกับรายจ่าย

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**(นายนิมะ นาเซ)**

ประธานสภาฯ

รายงานการประชุมสภาองค์การบริหารส่วนตำบลตะโละไกรทองสมัยสามัญสมัยแรกครั้งที่ 1 ประจำปี 256๗ เมื่อวันที่ ๒๙ กุมภาพันธ์ 256๗ คณะกรรมการตรวจรายงานการประชุมได้ตรวจพิจารณาแล้วและเลขานุการสภา อบต.ได้จัดส่งให้ท่านสมาชิกสภาพิจารณาล่วงหน้าแล้ว มีสมาชิกสภา อบต.ท่านใดจะขอแก้ไขหรือไม่

**(นายนิมะ นาเซ)**

ประธานสภาฯ

เมื่อทุกท่านได้อ่านบันทึกรายงานการประชุมแล้ว และไม่มีสมาชิกสภาที่จะแก้ไข ผมขอมติที่ประชุมท่านใดเห็นควรรับรองรายงานการประชุมสภาสมัยสามัญสมัยที่ 1 ครั้งที่ 1 ประจำปี 256๗ เมื่อวันที่ ๒๙ กุมภาพันธ์ 256๗ โปรดยกมือขึ้น

**มติที่ประชุม** มีมติเป็นเอกฉันท์ รับรองรายงานการประชุม 7 เสียง

ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

๓.๑ ญัตติให้ความช่วยเหลือเด็กกำพร้าในพื้นที่จำนวน ๖๘ คน

**(นายนิมะ นาเซ)**

ประธานสภาฯ

ขอเชิญส่วนเกี่ยวข้องได้ชี้แจงให้ที่ประชุมทราบด้วยครับ

**(นายรังสฤษฏ์ สามะ)**

หน.สำนักปลัด

ในปีงบประมาณ ๒๕๖๗ นี้ มีโครงการที่ให้ความช่วยเหลือประชาชนเพื่อพัฒนา

คุณภาพชีวิตจำนวน ๒ โครงการ คือ

1. ช่วยเหลือซ่อมแซมบ้านจำนวน สามหลัง มีบ้านนายอับดุลเลาะ นายฮาเรส

และนางเจะซง

1. ช่วยผู้ด้อยโอกาสทางสังคม จำนวน ๖๘ คน โดยมีเงื่อนไขว่าเป็นเด็กกำพร้าที่มีอายุไม่เกิน ๑๕ ปี โดยผ่านการพิจารณาของคณะกรรมการให้ความช่วยเหลือขององค์การบริหารส่วนตำบลตะโละไกรทอง

ซึ่งการพิจารณาให้ความช่วยเหลือใช้หลักเกณฑ์และวิธีปฏิบัติการช่วยเหลือประชาชนตามระเบียบกระทรวงมหาดไทยว่าด้วยค่าใช้จ่ายเพื่อ ช่วยเหลือประชาชนตามอำนาจหน้าที่ขององค์กรปกครองส่วนท้องถิ่น

พ.ศ.๒๕๖๖

-3-

(**นายนิมะ นาเซ**) ผู้ใดมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

ประธานสภาฯ ถ้าไม่มี ผมถือว่าที่ประชุมรับทราบ

**ที่ประชุม** รับทราบ

**ระเบียบวาระที่ 4 เรื่องเสนอเพื่อพิจารณา**

**๔.1** โครงการเสริมผิวจราจรแอสฟัลท์ติกคอนกรีตสายลุโบะบูตา กว้าง ๔ ม. ยาว

๖๒๕ ม. หนา ๐.๐๕ ม.๔ สถานที่ก่อสร้าง ม.๔ ต.ตะโละไกรทอง

งบประมาณ ๑,๑๐๖,๐๐๐ บ.

**(นายนิมะ นาเซ)**

ประธานสภาฯ

ขอเชิญส่วนเกี่ยวข้องได้ชี้แจงรายละเอียดให้ที่ประชุมทราบด้วยครับ

**(น.ส.คอรีเยาะห์ เจะเด็ง)** เรียนท่านประธานสภา ท่านนายกฯและผู้เข้าร่วมประชุมทุกท่าน สำหรับโครงที่เสนอจ่ายขาดเงินสะสมมี 2 โครงการ คือโครงการเสริมผิวจราจรแอสฟัลท์ติกคอนกรีตสายลุโบะบูตา กว้าง ๔ ม. ยาว ๖๒๕ ม. หนา ๐.๐๕ ม. สถานที่ก่อสร้าง ม.๔ ต.ตะโละไกรทอง งบประมาณ ๑,๑๐๖,๐๐๐ บ. โครงการที่ ๒ โครงการก่อสร้างถนน คสล.สายบ้านพารีด๊ะ - ตาดีกา กว้าง ๔ ม. ยาว ๓๐๐ ม.หนา ๐.๑๕ ม. พร้อมไหล่ทางลูกรัง ข้างละ ๐.๕๐ ม. สถานที่ก่อสร้าง ม.๔ ต.ไม้แก่น อ.ไม้แก่น งบประมาณ ๗๔๓,๑๐๐ บ.และในข้อ ๔.๓ ญัตติให้ความเห็นชอบแผนพัฒนาท้องถิ่น พ.ศ.๒๕๖๖ - พ.ศ.๒๕๗๐ ฉบับเพิ่มเติม ครั้งที่๑/๒๕๖๗ ขอเรียนมาเพื่อทราบและพิจารณาค่ะ

**(นายรังสฤษฏ์ สามะ)**

หน.สำนักปลัด

โครงการที่เสนอขอทั้ง๒โครงการ เป็นโครงการที่จ่ายจากเงินสะสม โครงการแรกสายลุโบะบูตาเดิมเป็นถนนคอนกรีตที่สร้างโดยหน่วยงานอื่น จำไม่ได้ว่าหน่วยงานไหนเพราะสร้างนานมาแล้ว อบต.จะทำการเสริมผิวด้วยแอสฟัลท์ติกเพื่อปรับปรุงให้ดีกว่าเดิม โครงการที่๒เป็นการก่อสร้างถนนคอนกรีตใหม่ ปัจจุบันถนนดังกล่าวเป็นถนนดินลูกรัง ไปมาค่อนข้างลำบาก

ผู้ใดมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

**(นายนิมะ นาเซ)**

ประธานสภาฯ

**(นายวนิชย์ ขวัญนุ้ย)**

สมาชิก อบต.

ขอให้สมาชิกได้พิจารณาเรื่องนี้ให้รอบคอบ เพราะในปีงบประมาณ ๒๕๖๘ เรามีงบพัฒนาแค่ ๒ ล้านกว่าบาท กลัวว่าโครงการพัฒนาจะไม่ทั่วถึงทั้ง ๘ หมู่บ้าน อยากให้สภาฯได้พิจารณากันงบประมาณบางส่วนไว้ในปี ๖๘ ด้วย

มีสมาชิกท่านใดจะอภิปรายเพิ่มเติมในเรื่องนี้ ขอเชิญได้เลยครับ

**(นายนิมะ นาเซ)**

ประธานสภาฯ

ถ้าไม่มีผมขอมติในโรงการที่ ๔.๑ ด้วยครับ

( สมาชิกฯ มีการอภิปรายประเด็นนี้พอสมควร)

- ๔-

**มติที่ประชุม** มีมติให้ทางผู้บริหารได้พิจารณาทบทวนลำดับความจำเป็นของโครงการอีกครั้ง โดยร่วมกันลงสำรวจพื้นที่เพื่อพิจารณาความเสียหายของถนนและผลกระทบที่จะเกิดกับประชาชนในพื้นที่ โดยจะนำมาเสนอและอภิปรายอีกครั้งเพื่อขอความเห็นชอบจากสมาชิกฯในการประชุมสภาฯครั้งถัดไป

**๔.๒** โครงการก่อสร้างถนน คสล.สายบ้านพารีด๊ะ - ตาดีกา กว้าง ๔ ม. ยาว ๓๐๐ ม.

หนา ๐.๑๕ ม. พร้อมไหล่ทางลูกรัง ข้างละ ๐.๕๐ ม. สถานที่ก่อสร้าง ม.๔ ต.

ไม้แก่น อ.ไม้แก่น งบประมาณ ๗๔๓,๑๐๐ บ.

มีสมาชิกท่านใดจะหารือ จะอภิปราย หรือมีข้อสงสัยเพิ่มเติมในเรื่องนี้

**(นายนิมะ นาเซ)**

ประธานสภาฯ

ขอเชิญได้เลยครับ

ถ้าไม่มีผมขอมติในโรงการที่ ๔.๒ ด้วยครับ

**มติที่ประชุม** มีมติให้ทางผู้บริหารได้พิจารณาทบทวนลำดับความจำเป็นของโครงการอีกครั้ง โดยร่วมกันลงสำรวจพื้นที่เพื่อพิจารณาความเสียหายของถนนและผลกระทบที่จะเกิดกับประชาชนในพื้นที่ โดยจะนำมาเสนอและอภิปรายอีกครั้งเพื่อขอความเห็นชอบจากสมาชิกฯในการประชุมสภาฯครั้งถัดไป

**๔.๓** ญัตติให้ความเห็นชอบแผนพัฒนาท้องถิ่น พ.ศ.๒๕๖๖ - พ.ศ.๒๕๗๐ ฉบับเพิ่มเติม

ครั้งที่๑/๒๕๖๗ ( **เอกสารแนบ ๑** )

**(นายนิมะ นาเซ)**

ประธานสภาฯ

ขอเชิญส่วนเกี่ยวข้องได้ชี้แจงรายละเอียดให้ที่ประชุมทราบด้วยครับ

**(นายรังสฤษฏ์ สามะ)**

หน.สำนักปลัด

สำหรับญัตตินี้มีประเด็นที่ต้องขอความเห็นชอบแค่เรื่องเดียว คือ โครงการก่อสร้างซุ้มประตูเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ซึ่งเดิมกำหนดไว้ในปี ๖๖ ขอขยับมาดำเนินการในปี ๒๕๖๗ งบประมาณก่อสร้าง ๔,๖๐๐,๖๐๐ บาท

**(นายนิมะ นาเซ)**

ประธานสภาฯ

มีสมาชิกสภาท่านใดจะสอบถามหรือมีประเด็นต่างๆอีกหรือไม่

ถ้าไม่มี ผมขอความเห็นชอบในการปรับปรุงแผนด้วยครับ

ที่ประชุม เห็นชอบ

-๕-

**ระเบียบวาระที่ ๕ เรื่องอื่นๆ**

การจัดกิจกรรมกีฬาสานสัมพันธ์ต้านภัยยาเสพติด ประจำปี ๒๕๖๗ ให้เลื่อนออกไปก่อน เนื่องจากมีเวลาจำกัดและกระชั้นชิด สนามฟุตบอลไม่พร้อมและอาทิตย์นี้มีการแข่งขันกีฬาตาดีกาอยู่แล้ว สรุป อบต.จะจัดอีกครั้งปีหน้า

ขอบคุณสมาชิกสภา นายก อบต.รองนายก อบต.เจ้าหน้าที่ อบต.

**(นายนิมะ นาเซ)**

ประธานสภาฯ

ทุกท่านที่เข้าร่วมประชุมสภาในวันนี้ มีสมาชิกสภาท่านใดมีข้อหาหรือข้อราชการอีก

สามารถเพิ่มเติมได้ หากไม่มีขอขอบคุณอีกครั้ง ขอปิดการประชุม

เลิกประชุมเวลา 11.45 น.

ลงชื่อ.......... ........................................จดรายงานการประชุม

(นายฟาอีส เบญญามีน)

เลขานุการสภาองค์การบริหารส่วนตำบล

คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบล

ตะโละไกรทอง สมัยสามัญ สมัยที่ 2 ครั้งที่ 1 เมื่อวันที่ 2๙ เมษายน 256๗ เรียบร้อยแล้วเมื่อวันที่...............



ลงชื่อ.......... .............................................ประธานคณะกรรมการ

(นายอุดม อินทร์แก้ว)



ลงชื่อ.... ...................................................กรรมการ

(นายอับดุลฮาเรส เจ๊ะแว)



ลงชื่อ........ ..............................................กรรมการ

(นายมะรอสะนี ลอมา)

มติที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ ๒ ครั้งที่ 1 เมื่อวันที่ ๒๙ เมษายน 256๗ ในคราวประชุมสภาสมัยวิสามัญ สมัยที่ 2 ครั้งที่ 1 ในวันที่ 2๔ มิถุนายน 256๗



ลงชื่อ........ .........................................

(นายนิมะ นาเซ)

ประธานสภาองค์การบริหารส่วนตำบลตะโละไกรทอง